मंसिर ५, २०७३। भोजपुर बजारमा भीषण आगलागी ! बेलुकी ४: ४५ बजे स्थानीय थिरकुमार पोर्तेलको घरमा विजुली सर्ट भएर सुरु भएको आगलागी अरु घरहरुमा फैलिएको थियो । भोजपुर-१ का सासद तथा पुर्ब संस्कृति, पर्यटन तथा नागरिक उड्डयन मन्त्री कृपासुर शेर्पाका अनुसार २० घर जलेर पुरै खरानी भएका छन भने २० घरलाई डोजर लगाएर लडाई क्षति न्युनीकरण गरिएको छ ।
मानविय क्षती नभएपनि पशु चौपाया, सुन पसल, व्यापारिक लत्ताकपडा ,अन्नपात लगायत करोडौंको धनमाल जलेर नष्ट भएको प्रारम्भिक जानकारी प्राप्त भएको छ । एक्कासी फैलिएको आगो प्रहरी, सेना, सशस्त्र प्रहरी, स्थानीयले मिलेर २ घण्टामा नियन्त्रणमा आएको थियो । आगो नियन्त्रणका लागि दमकल र डोजर प्रयोग गरिएको थियो ।
खाना पकाउने सिलिन्डर ग्यास, आगजनीका सामाग्रीले गर्दा आगो निभाउन हम्मेहम्मे परेको थियो । आगलागीले गर्दा बजारबासी आतकिंत बनेर भागदौड मच्चिएको थियो । प्रहरीले रात परि सकेकाले विस्तृत जानकारी भोली बिहान आउने जनाएको छ ।
साइन्स इन्फोटेक डट कम डट एनपी (साईन्स इन्फोटेक) अनलाइन विज्ञान समाचार पोर्टल हो। “साईन्स इन्फोटेक” तीन शब्दहरू विज्ञान, सूचना तथा प्रविधिको संयोजनबाट बनेको छ जसको अर्थ हुन्छ : “विज्ञान, सूचना र प्रविधिका माध्यमबाट संसारको परिवर्तन” । विज्ञान, सूचना प्रविधिको प्रगतिले संसारभरि जीवन परिवर्तन गरेको छ। बिज्ञान, सूचना तथा प्रविधिका साथै राजनीतिक, सामाजिक, आर्थिक, सांस्कृतिक, साहित्य, खेलकुद, स्वास्थ्य लगायत सबै क्षेत्रका निष्पक्ष समाचारहरु र लेखहरु रुपमा समावेश गर्दै आई रहेका छौ । साईन्स इन्फोटेक राष्ट्र, राष्ट्रियता, लोकतन्त्र र आमजनताको पक्षधर समाचार पोर्टलका रुपमा रहदै आई रहेको छ ।